Bréck vu Stolzebuerg

D'Bréck vu Stolzebuerg ass eng däitsch-lëtzebuergesch Grenzbréck mat engem Wier iwwer d'Our tëscht Stolzebuerg zu Lëtzebuerg a Käppessen an Däitschland.

Si ass 1963 a Betrib geholl ginn an huet eng Bréck ersat déi eréischt 1956 gebaut gi war.

Déi nei Bréck ass eng Dunne-Plackebréck aus arméiertem Bëtong mat 4 Dunnen iwwer déi zwee Felder iwwer dem Wier, an eng normal arméiert Bëtongsplack iwwer d'Feld dat op der däitscher Säit ustéisst. Se ass am arméierte Bëtong gebaut an ass 51,15 m laang. Déi 2 Feldwäiten um Damm sinn allen zwou 16 m laang.

D'Tëschewier iwwer dat d'Bréck féiert huet zwou automatesch gesteiert Wierpaarten, an am Wier lafen zwou Kaplanturbinne bei enger Waasserspigeldifferenz vun 3 Meter an engem Duerchfloss vun 2 Meter Kibb an der Sekonn pro Turbinn, woubäi all Turbinn 32,5 Kilowatt leescht.

D'Nopeschbrécke sinn d'Bréck vu Gemünd (flossop) an d'Foussgängerbréck bei der SEO (flossof).

 Kuckt och 
Lëscht vun däitsch-lëtzebuergesche Grenzbrécken
 Literatur 
Weber, Heinrich Theodor, 1997. - Brücken über die deutsch-luxemburgische Grenze. Gollenstein, Blieskastel. ISBN 3-930008-61-0

 Um Spaweck 

Kategorie:Stroossebrécken zu Lëtzebuerg
Kategorie:Grenzbrécke Lëtzebuerg-Däitschland
Kategorie:Brécken iwwer d'Our
Kategorie:Dunnebrécken
Kategorie:Barragen zu Lëtzebuerg
Kategorie:Bauwierker 1963
Kategorie:Gemeng Pëtschent
Kategorie:Energieproduktioun